હું સિંધમાં રહેલો એટલે સિંધી ભાષા કામ ચલાવ મને આવડતી અને અહી આવ્યા પછી વધારે પ્રેકટીશ થઇ . હું સિંધી ભાઈયો અને બહેનો સાથે સિંધીમાં વાત કરવા લાગ્યો . અને અચો સાઈ અચો એમ મને આવકાર મળવા લાગ્યા . કોઈ પોલીસે કોઈ સિંધીનું નામ લખ્યું હોય તો તે નું નામ કઢાવવા માટે મારી પાસે આવે અને મને કહે પોલીસ ખે ચે હિનીજો નાં કઢી છડે , અસી પાંણમેં ભાવર અયુ . કચ્છી ભાષામાં નામને નાંલો કહે સિંધીમાં નામને નાં કહે . આનો અર્થ એવો થાય કે આ પોલીસે આનું નામ લખ્યું છે એ કઢાવી નખાવજે આપણે તો આપસમાં ભાઈઓ છીએ .